פתיחת עונת הסקי מביאה עימה שלל מסיבות, תחרויות ופסטיבלים שאסור לפספס. אתרי הסקי מפיקים מדי שנה מגוון אירועים, המושכים אליהם אלפי גולשים מכל העולם ומשלבים בצורה מושלמת בין הגלישה לאפרה סקי. אז רגע לפני שאתם סוגרים את היעד לחופשת הסקי שלכם, שריינו ביומנים את האירועים המרכזיים לעונה הקרובה. אתם יכולים לצאת לחופשת סקי של שבוע או לקפוץ לגיחת סופ"ש קצרה, אבל אל תגידו שלא ידעתם. קבלו את מיטב ההמלצות של חברת הסקי snowman.
17-27.1/13: פסטיבל הסרטים סאנדנס בפארק סיטי, יוטה SunDance הוא אחד מפסטיבלי הסרטים המוערכים בעולם, שמתקיים מדי שנה ביוטה בארצות הברית. זהו הפסטיבל הגדול ביותר בארצות הברית לסרטים עצמאיים, המפגיש בין יוצרים מקומיים ובינלאומיים, בדרך לקבלת הכרה עולמית. בפסטיבל זה התפרסם לראשונה הבמאי קוונטין טרנטינו, שהחל את דרכו כבמאי עצמאי. פסטיבל סאנדנס הוא אחד האירועים הנחשבים בתעשייה ההוליוודית, המושך אליו המוני ידוענים וזוכה לחשיפה תקשורתית נרחבת - בטח כשמדובר על אחד מאתרי הסקי המעולים בצפון אמריקה, שאירח את משחקי החורף ב-2002 ומשמש כזירת האימונים של נבחרת הסקי האמריקנית. העיירה עצמה שוקקת חיים ומציעה מגוון מקומות בילוי ואטרקציות.
פסטיבל המוזיקה הגדול ביותר באלפים עם עשרות די ג'יים מכל העולם, הופעות חיות של אמנים בינלאומיים, מסיבות מסביב לשעון ואלפי בליינים בחגיגה מטורפת. כל שנה, כבר יותר מעשור, נערכת החגיגה האלקטרונית הגדולה באירופה עם השמות הכי חמים בסצנת המוזיקה האלקטרונית. אם נשפוט לפי השמות שהופיעו בשנים האחרונות בהחלט יש למה לצפות גם השנה: prodigy, fatboy slim, snoop dogg, madness ועוד רבים. אירועי ה-Snowbombing מתקיימים בכל מקום אפשרי – בברי אפרה סקי, בחוות האיגלואים (The White Lounge), ברחוב הראשי ואפילו ביער. לאן שלא תלכו תמצאו במות עם די.ג'ייז והופעות חיות, שפע של אלכוהול ואנשים בתחפושות הזויות.
פסטיבל סיום העונה בוואל טורנס הוא אינו עניין של מה בכך. המוני הולנדים מגיעים לעיירה לחגוג את יום הולדתה של המלכה וצובעים את השלג בדגלים כתומים, באנשים יפים ובמסיבות לוהטות. בשבוע האחרון של העונה השפה ההולנדית היא השולטת. מי שישלב שבוע גלישה בתאריך זה יזכה לאפרה סקי מטורף - העיירה נצבעת בכתום והמוני צעירים נוהרים אליה כדי לקפוץ ממסיבה, לבר, למועדון וחוזר חלילה. אם תחליטו להגיע לאתר דווקא בשבוע הזה תוכלו ליהנות מגלישה אביבית במיטבה: השמש כמעט תמיד קופחת וגובה האתר שומר על השלג איכותי. בוואל טורנס לבדה תמצאו 170 קילומטר של מסלולים, ובמרחב שלושת העמקים כולו מחכים לכם 600 קילומטר מחוברים.